ขอถาม2ข้อนะครับ 1.​ การฉีดหลังโดนกัดครั้งแรก3เข็มต่างกับ4เข็มไหมครับเพราะครบ14วันหมายังอยู่เลยให้ฉีด3เข็ม 2.​ อีก1เดือนผมได้กระตุ้นอีก1เข็มครบ21วันพอดีหลังฉีดกระตุ้น​ หมามาเลียขา​ แล้วเลยจะดูอาการหมาดูได้8วันหายไปไหนไม่รู้ต้องไปฉีดอีกไหมครับ​
สวัสดีค่ะ หากฉีดวัคซีนพิษสุนัขบ้าไป 3 เข็ม แล้วสุนัขยังไม่ตาย จึงไม่ได้ไปฉีดวัคซีนเข็มที่ 4 ต่อ (ซึ่งถือเป็นเข็มกระตุ้น) ก็เท่ากับว่าร่างกายมีภูมิคุ้มกันต่อโรคพิษสุนัขบ้าแล้ว เพียงแต่จะไม่ได้ยาวนานพอที่จะป้องกันโรคพิษสุนัขบ้าได้ แต่ในกรณีที่สุนัขยังไม่ตาย เราก็ย่อมไม่เป็นโรคพิษสุนัขบ้าค่ะหลังจากนั้นอีก 1 เดือน หากได้ไปฉีดวัคซีนกระตุ้น 1 เข็ม ก็จะเท่ากับว่าได้ฉีดครบ 4 เข็ม (สำหรับการฉีดแบบเข้าผิวหนัง) แม้จะช้ากว่ากำหนดเวลาที่ควรจะฉีดเข็มที่ 4 จริงๆ ก็ตาม แต่เมื่อฉีดครบ 4 เข็มแล้ว ร่างกายก็จะมีภูมิคุ้มกันยาวนานเพียงพอในการป้องกันการเกิดโรคไปได้ประมาณ 1 ปีค่ะ ดังนั้น การที่หลังจากฉีดวัคซีนไป 21 วัน ได้ถูกสุนัขเลียขา ก็ไม่จำเป็นต้องไปฉีดกระตุ้นอีกค่ะ นอกจากนี้ หากที่ขา ไม่ได้มีบาดแผลอะไร ก็ย่อมจะไม่ติดเชื้อพิษสุนัขบ้ามาค่ะ